На наступных Bloodlast стала весялей. На гурт, што, выконваючы складаныя партыі, добра рухаецца і ўяўляе цэласны арганізм, глядзець значна больш прыемна. Вакаліст увасабляў суровы мінімалізм: “Мы Bloodlast і мы пачынаем” – і гучна грымнулі, а гітарыст са “стралой” зь першай секунды пачаў накручваць млын. Вакаліст увогуле паводзіўся як быццам выступаюць яны перад перапоўненай залай: актыўна жэстыкуляваў, скакаў туды-сюды. Ля сцэны таксама ўзьнік рух: сабралася пабольш народу, асобныя гледачы пачалі адрывацца.